2023 6 12
LT
Europos Sąjungos oficialusis leidinys
C 204/9
Be to, atsižvelgdamas į JSM naujumą, ECB siūlo suteikti JSM daugiau su jo galimo darbo sritimis susijusio lankstumo.
Todėl reikėtų įtraukti nuostatą, pagal kurią būtų leidžiama, nusprendus, kad tai naudinga, dviem ar daugiau JSM narių susitarti naudojantis JSM sistema atlikti tarpsektorinę analizę ir kitomis Sąjungos masto tarpsektorinėmis su centrine tarpuskaita susijusiomis bendro intereso temomis.
1.5.
Pripažintų trečiųjų valstybių PSŠ priežiūra ECB iš esmės pritaria pakeitimams, kuriais padidinamas trečiųjų valstybių PSŠ pripažinimo proceso proporcingumas, ir pakeitimams, kuriais užtikrinama, kad ESMA gautų visą būtiną informaciją iš 2 lygio trečiųjų valstybių PSŠ jos vykdomos priežiūros veiklos tikslais.
ECB siūlo dar aiškiau apibrėžti konsultacijų su emisijos centriniu banku dėl priežiūros veiklos ir procedūrų, susijusių su 2 lygio trečiųjų valstybių PSŠ, sritis.
Šiuo metu šios konsultacijos apsiriboja tuo, kaip PSŠ atitinka reikalavimus emisijos centrinio banko požiūriu aktualiose penkiose srityse: garantinių įmokų, likvidumo rizikos valdymo priemonių, įkaitų, atsiskaitymų ir sąveikos susitarimų (19).
Dėl PSŠ atitikties šių sričių reikalavimams praktiškai pagal tam tikras nuostatas gali būti priimami oficialūs ESMA sprendimai (20), taip pat gali būti atliekami specialūs ESMA bei PSŠ priežiūros komiteto priežiūriniai vertinimai ir procedūros.
Be to, garantinės įmokos reikalavimų sritis reglamentuojama tam tikromis ERIR nuostatomis (21).
Su emisijos centriniais bankais svarbu konsultuotis dėl sprendimų dėl modelių peržiūros, testavimo nepalankiausiomis sąlygomis ir grįžtamojo patikrinimo siekiant patvirtinti modelius ir parametrus, kuriuos PSŠ taiko apskaičiuodama savo garantinės įmokos reikalavimus, standartines įmokas į įsipareigojimų neįvykdymo fondą, įkaito reikalavimus ir kitas rizikos valdymo priemones pagal ERIR (22).
Todėl ECB rekomenduoja konsultuojantis su emisijos centriniais bankais ir toliau daug dėmesio skirti šioms penkioms sritims, bet kartu dar aiškiau nurodyti, dėl kokio tipo ESMA aktų reikėtų konsultuotis su emisijos centriniais bankais (pvz., įtraukiant priežiūrinius vertinimus).
Be to, konsultacijos turėtų apimti visas aktualias ERIR nuostatas, kuriomis ESMA įgaliojama tose srityse priimti sprendimą arba atlikti priežiūrinį vertinimą.
2.
Prudencinių reikalavimų atnaujinimas
2.1.
PSŠ reikalavimų pakeitimai
2.1.1.
Dalyvavimo ir atskyrimo reikalavimai ECB palankiai vertina pasiūlymą keisti PSŠ nustatytus tarpuskaitos narių priėmimo reikalavimus.
Centrinės tarpuskaitos srityje konkrečios ne finansų sandorio šalių ypatybės yra labai svarbios, ypač turint galvoje neseną patirtį, susijusią su didelių garantinių įmokų reikalavimais, taikytais dėl itin didelio rinkos nepastovumo.
Todėl PSŠ turėtų atidžiai įvertinti kiekvienos ne finansų sandorio šalies likvidumo profilį prieš priimdama tą šalį tiesiogine tarpuskaitos dalyve.
PSŠ ypač turėtų išnagrinėti, ar ne finansų sandorio šalys gali laiku įvykdyti galimų didesnių garantinių įmokų reikalavimus arba laiku sumokėti įmokas į įsipareigojimų neįvykdymo fondą net ir nepalankiausiomis rinkos sąlygomis.
Be to, dėl teisinio tikrumo ypač vertėtų dar konkrečiau apibrėžti sąveiką tarp ne finansų sandorio šalių priėmimo į tarpuskaitos nares pagal ERIR (23) ir reikalavimo informuoti PSŠ kaip sistemą pagal Europos Parlamento ir Tarybos direktyvą 98/26/EB (24).
Todėl ECB siūlo atitinkamuose techninių reguliavimo standartų projektuose (25) nurodyti ne finansų sandorio šalių priėmimo kriterijų elementus.
ECB taip pat siūlo į institucijų, su kuriomis ESMA turėtų konsultuotis rengdama šiuos techninių reguliavimo standartų projektus, sąrašą įtraukti ECBS narius.
(19) (20) (21) (22) (23) (24)
Žr.
ERIR 41, 44, 46, 50 ir 54 straipsnius. Žr.
ERIR 25 straipsnio 2b dalį ir 25b straipsnio 1 dalį. Žr.
ERIR 41 ir 49 straipsnius. Žr.
ERIR 49 straipsnį; žr.
Nuomonės CON/2017/39 2.3 dalį Žr.
ERIR 17 straipsnio 4 dalį.
1998 m. gegužės 19 d. Europos Parlamento ir Tarybos direktyva 98/26/EB dėl atsiskaitymų baigtinumo mokėjimų ir vertybinių popierių atsiskaitymų sistemose (OL L 166, 1998 6 11, p. 45).
(25) Žr. siūlomo reglamento 1 straipsnio 29 punkto c papunktį, kuriuo ERIR 37 straipsnis papildomas nauja 7 dalimi.